**Osnaživanje starijih žena: prevencija zlostavljanja kroz promenu socijalnih normi u Srbiji i Austriji (EmPreV)**

**Situacija**

Sa porastom populacije starijih osoba na globalnom nivou, očekuje se da će zlostavljanje starijih postati još ozbiljniji problem koji će pogoditi milione osoba širom sveta. Iako je nekoliko projekata posvećeno prevenciji nasilja nad starijim ženama sprovedeno u Austriji tokom poslednjih nekoliko godina, a Crveni krst Srbije je takođe bio aktivan na ovom polju, svest o ovoj temi je i dalje nedovoljno razvijena kako među samim starijim ženama, tako i među različitim grupama profesionalaca koji rade sa njima. Zbog toga je neophodno hitno angažovanje različitih zainteresovanih strana, a što uključuje pripadnike sistema zdravstvene i socijalne zaštite, kreatore politika i najširu javnost.

**Ciljevi projekta**

* Osnaživanje starijih žena da budu upoznate sa svojim pravima i znaju kome da se obrate u slučaju da su izložene zlostavljanju
* Unapređenje znanja i svesti profesionalaca iz oblasti socijalne i zdravstvene zaštite o fenomenu nasilja nad starijim ženama i procesu prijavljivanja slučajeva zlostavljanja
* Promena socijalnih normi i odnosa javnosti prema fenomenu zlostavljanja starijih žena kroz podizanje svesti o ovom društvenom problemu

**Glavni rezultati i aktivnosti**

* Istraživanje na osnovu čijih rezultata će biti napravljene i preporuke, a koje će dati jasan opis stanja u oblasti prevencije i zaštite starijih žena u Srbiji i Austriji
* Akreditacija Crvenog krsta Srbije kao pružaoca obuke iz oblasti prevencije i zaštite starijih žena od zlostavljanja, a koja će biti namenjena socijalnim radnicima
* 35 radionica za podizanje svesti profesionalaca iz oblasti zdravstvene i socijalne zaštite, kao i volontera Crvenog krsta Srbije
* Brošura i vodič sa najnovijim podacima i informacijama o zlostavljanju starijih žena, njihovim pravima i značajnim procesima i procedurama
* 35 informativnih sesija za starije žene
* 40 profesionalaca i volontera Crvenog krsta Srbije i Austrijskog Crvenog krsta obučenih da budu treneri u radionicama za podizanje svesti koje će pohađati profesionalci iz oblasti socijalne zaštite, volonteri i starije žene
* Javna kampanja koja će se baviti osnovnim uzrocima nasilja nad starijim ženama, a uključiće kampanju na socijalnim mrežama u Austriji i izložbu fotografija u Srbiji

**Konzorcijum projekta**

**Trajanje** 1. Septembar 2019. – 31. Avgust 2021.

**Kontakt** Nataša Todorović, Crveni krst Srbije
 natasa@redcross.org.rs

* Austrijski Crveni krst (glavni partner)
* Crveni krst Srbije
* Institut za istraživanje sukoba (Austrija)